KTB ประกาศกำไร Q2 วูบ 63% หลังตั้งสำรองเพิ่ม 6 พันล้าน!
KTB ประกาศกำไร Q2 วูบ 63% หลังตั้งสำรองเพิ่ม 6 พันล้าน มาที่ 3.22 พันลบ. หรือ 0.23 บ./หุ้น จากปีก่อนมีกำไร 8.69 พันลบ. หรือ 0.62 บ./หุ้น ขณะที่งวด 6 เดือนแรก มีกำไร 1.18 หมื่นลบ. หรือ 0.84 บ./หุ้น ลดลง 27.55% มาที่ 1.62 หมื่นลบ. หรือ 1.16 บ./หุ้น
20 ก.ค. 2560

ธนาคารกรุงไทย จำกัด (มหาชน) หรือ KTB รายงานผลการดำเนินงานประจำไตรมาส 2/60 สิ้นสุดวันที่ 30 มิ.ย.60 และงวด 6 เดือน 2560 (รวมบริษัทย่อย) มีกำไรสุทธิดังนี้

โดยไตรมาสที่ 2/2560 ธนาคารและบริษัทย่อยจึงมีการตั้งหนี้สูญ หนี้สงสัยจะสูญ และขาดทุนจากการด้อยค่าเพิ่มเติมจำนวน 13,878 ล้านบาท เพิ่มขึ้น 6,137 ล้านบาท (ร้อยละ 79.28) จากไตรมาส 2/2559 จากกรณีที่กลุ่มลูกค้ารายใหญ่รายหนึ่งที่มีการดำเนินงานหลักในอุตสาหกรรมเกษตรและเหมืองแร่มีแนวโน้มผลการดำเนินงานที่อ่อนแอลงอย่างมีนัยสำคัญ 
ทั้งนี้ ธนาคารจึงได้ตัดสินใจกันสำรองหนี้สูญทั้งจำนวนของยอดสินเชื่อสาหรับกลุ่มลูกค้ารายดังกล่าว เพื่อให้สอดคล้องกับนโยบายการบริหารความเสี่ยงและหลักเกณฑ์ความระมัดระวังของธนาคาร โดยมีอัตราส่วนเงินสำรองค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) เท่ากับ ร้อยละ 112.50 ใกล้เคียงกับ ณ 31 มีนาคม 2560 แต่ลดลงจาก ร้อยละ 121.57 ณ 31 ธันวาคม 2559